Alene hjemme

Alene hjemme (originaltittel: Home Alone) er en amerikansk filmkomedie fra 1990, med Macaulay Culkin i hovedrollen som «Kevin McCallister».  Filmen gjorde Macaulay Culkin til superstjerne. 

Joe Pesci og Daniel Stern spiller innbruddstyvene «Harry» og «Marv». På rollelisten figurerer også blant andre Catherine O'Hara, Roberts Blossom og John Heard.

Mesteparten av filmen ble spilt inn i Chicagos forstad Winnetka i Illinois. 

Filmen ble svært populær og har fått fire oppfølgere: Hjemme Alene 2, Forlatt i New York, Hjemme Alene 3, Hjemme Alene 4 og Home Alone: The Holiday Heist.

 Handling 
Dagen etter en familiekrangel blir åtteåringen Kevin McCallister ved en feil etterlatt hjemme når familien reiser på juleferie. Dette er første gang han ikke har voksne å forholde seg til. Han utnytter muligheten til å sove i foreldrenes store seng og en rekke andre ting han ellers ikke får lov til. Han oppdager at det også finnes ulemper med å være hjemme alene; for eksempel synes han det er skummelt å måtte gå ned i kjelleren alene. 

Innbruddstyvene Marv og Harry – også kalt «Vannbandittene» – oppdager at huset til familien McCallister tilsynelatende står tomt i julen. De forsøker å bryte seg inn for å tømme huset for verdisaker. Kevin oppdager dem og setter opp en mengde særdeles kreative feller for å forhindre dem i å stjele familiens eiendeler. Marv og Harry blir til slutt pågrepet av politiet, blodige og forslåtte etter brutale møter med Kevins feller.

 Medvirkende 
miniatyr|200px|Macaulay Culkin som har hovedrollen som Kevin McCallister
 Macaulay Culkin - Kevin McCallister 
 Joe Pesci - Harry Lime
 Daniel Stern - Marv Murchens
 Roberts Blossom - Marley, gammal man
 John Heard - Peter McCallister
 Catherine O'Hara - Kate McCallister
 John Candy - Gus Polinski
 Kieran Culkin - Fuller
 Anna Slotky - Brooke McCallister

 Referanser 

 Eksterne lenker 


Kategori:Filmkomedier fra USA
Kategori:Filmer fra 1990
Kategori:Julefilmer fra USA
Kategori:Engelskspråklige filmer
Kategori:Familiefilmer fra USA
Kategori:Filmer lagt til Chicago
Kategori:Alene hjemme